
1.1. Lietuvos etnografijos muziejus (toliau - Perkančioji organizacija), administracijos buveinės adresas – J. Aisčio g. 2, LT-56335, Rumšiškės, Kaišiadorių r. Juridinio asmens kodas 190757221. Perkančioji organizacija nėra PVM mokėtoja.
1.2. Perkančioji organizacija vykdo viešąjį pirkimą (toliau – Pirkimas), siekdama su pirkimo dalyviu (toliau – Tiekėjas) sudaryti sutartį dėl Pirkimo objekto. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu (toliau – Civilinis kodeksas), Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (aktuali redakcija), kitais viešuosius pirkimus reglamentuojančiais teisės aktais bei Mažos vertės viešojo pirkimo „Projekto “Atviros centralizuotos muziejinių vertybių saugyklos su kompetencijų centru pastato L. Lekavičiaus g. 2, Rumšiškių mstl., Kaišiadorių r. sav., statinio projekto ekspertizės paslaugos“ sąlygomis (toliau – Pirkimo sąlygos).
1.3. Pirkimas neatliekamas naudojantis CPO LT elektroniniu katalogu, nors jame yra siūlomos standartinės statinio bendrosios projekto ekspertizės paslaugos, kadangi kataloge siūlomų paslaugų apimtis neatitinka Perkančiosios organizacijos poreikių.
Perkančiajai organizacijai reikalingos ne tik parengto statinio projekto ekspertizės paslaugos, bet ir papildomos specializuotos techninės bei teisinės konsultacijos, teikiamos dar iki galutinio projekto pateikimo ekspertizei. Tiekėjas turės konsultuoti architektūrinių, konstrukcinių, gaisrinės saugos ir kitų su projekto sprendiniais susijusių klausimų bei teisinių reikalavimų įgyvendinimo aspektais, siekiant užtikrinti projektuojamo statinio ir jame numatomos muziejinių vertybių saugojimo kapsulės sprendinių atitiktį taikomiems teisės aktų reikalavimams.
1.4. Vartojamos pagrindinės sąvokos apibrėžtos VPĮ ir Pirkimų sąlygų bendrosiose sąlygose.
1.5. Pirkimui nėra sudaryta Viešojo pirkimo komisija. Pirkimą atlieka Pirkimo organizatorius.
1.6. Pirkimas vykdomas Centrinės viešojo pirkimo informacinėmis priemonėmis (toliau – CVPIS). Perkančiosios organizacijos ir Tiekėjo bendravimas bei keitimasis informacija pagal VPĮ, įskaitant skelbimų apie pirkimą ir kitų Pirkimo sąlygų, pasiūlymų siuntimą, vyksta naudojantis CVP IS. 
1.7. Pirkimas vykdomas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo sąlygose nenumatytiems klausimams tiesiogiai taikomos VPĮ nuostatos. 
1.8. Perkančioji organizacija gali pasinaudoti teise nutraukti pradėtas Pirkimo procedūras atsiradus aplinkybėms, kurių nebuvo galima numatyti, taip pat paaiškėjus, kad Pirkimo sąlygose padaryta esminių klaidų, dėl kurių pirkimas nebetikslingas arba jį įvykdžius būtų įsigytas jos poreikių neatitinkantis Pirkimo objektas. 
1.9. Perkančioji organizacija neatlygina Tiekėjui jokių išlaidų, susijusių su Pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis Perkančioji organizacija nutraukė Pirkimo procedūras. 
1.10. Išankstinis skelbimas apie numatomą Pirkimą nebuvo paskelbtas. Pirkimo sąlygos ir jų paaiškinimai bei papildymai skelbiami CVP IS adresu https://viesiejipirkimai.lt, kartu su skelbimu apie Pirkimą. Tiekėjai turėtų atidžiai stebėti CVP IS skelbiamus Pirkimo sąlygų paaiškinimus ar jų papildymus.
1.11. Bet kokia informacija, Pirkimo sąlygų paaiškinimai, pranešimai ar kitas Perkančiosios organizacijos ir Tiekėjo susirašinėjimas yra vykdomas https://viesiejipirkimai.lt;. 
1.12. Perkančioji organizacija nerezervuoja teisės dalyvauti Pirkime.
1.13. Tiekėjas atsako už atidų visų Pirkimo sąlygų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo kainai ar pobūdžiui, gavimą. Jei Tiekėjas laimės Pirkimą, nebebus priimtas joks reikalavimas pakeisti siūlomas kainas arba sąlygas, grindžiamas klaidomis ar praleidimais.
1.14. Jeigu apibūdinant Pirkimo objektą Techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
1.15. Pirkimo objekto BVPŽ kodas: 71319000-7 (ekspertų paslaugos).
1.16. Perkančioji organizacija nerengs susitikimo su Tiekėjais dėl Pirkimo sąlygų paaiškinimo.
1.17. Pirkimas vykdomas taikant aplinkos apsaugos kriterijus, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Tvarkos aprašo 4.4.4 papunkčiu.
Teikdamas paslaugas Tiekėjas privalo laikytis šių aplinkos apsaugos reikalavimų:
1. Su Pirkimo objektu susijusią dokumentaciją, ekspertizės aktus, išvadas, pastabas, rekomendacijas ir kitus dokumentus Tiekėjas Perkančiajai organizacijai teikia elektroniniu formatu. Popieriniai dokumentai teikiami tik tais atvejais, kai tai privaloma pagal teisės aktus arba jų pagrįstai pareikalauja Perkančioji organizacija.
2. Konsultacijos, pasitarimai ir susitikimai organizuojami nuotoliniu būdu, kai tai leidžia teikiamų paslaugų pobūdis ir nėra būtinas fizinis dalyvavimas ar objekto apžiūra.
3. Tais atvejais, kai būtinas fizinis atvykimas į objektą, Tiekėjas įsipareigoja vizitus planuoti racionaliai, siekdamas sumažinti kelionių skaičių ir su jomis susijusį neigiamą poveikį aplinkai.
1.18. Bendrosios pirkimo sąlygos yra neatskiriama šių Pirkimo sąlygų dalis.

2. [bookmark: _Toc225455820]PIRKIMO OBJEKTAS

2.1. Perkančioji organizacija, įgyvendindama projektą „Atviros centralizuotos muziejinių vertybių saugyklos su kompetencijų centru pastato L. Lekavičiaus g. 2, Rumšiškių mstl., Kaišiadorių r. sav.“ (toliau – Projektas), numato įsigyti statinio projekto ekspertizės paslaugas (toliau – Paslaugos). Paslaugų apimtis apima techninėje specifikacijoje nustatytas projekto ekspertizės ir su ja susijusias konsultavimo paslaugas. Reikalavimai Pirkimo objektui nustatyti Pirkimo specialiųjų sąlygų 1 priede pateiktoje „Statybos projektų ekspertizės paslaugų techninėje specifikacijoje“ (toliau – Techninė specifikacija).
2.2. Statinio projekto ekspertizės paslaugos turi būti suteiktos iki 2027 m. gegužės 3 d.
[bookmark: _GoBack]2.2.1. Konsultavimo paslaugos teikiamos pagal Pirkėjo poreikį nuo Sutarties įsigaliojimo dienos iki 2027 m. gegužės 3 d. arba iki tol, kol bus išnaudotas numatytas konsultavimo valandų kiekis.
2.3. Pirkimo objektas į dalis neskaidomas. 

3.1. Tiekėjų pašalinimo pagrindai nurodyti Pirkimo specialiųjų sąlygų 2 priede. 
3.2. Tiekėjas teikdamas pasiūlymą neturi pateikti EBVPD, tačiau turi pateikti laisvos formos atitikties deklaraciją dėl atitikties VPĮ 46 straipsnio 21 dalies ir VPĮ 45 straipsnio 21 dalies nuostatoms (Pirkimo specialiųjų sąlygų 3 priedas).
3.3. Perkančiajai organizacijai kilus abejonių dėl Tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio Tiekėjo pateikti šioje deklaracijoje nurodytą informaciją patvirtinančius dokumentus ir (ar) paaiškinimus. Tokių dokumentų ir (ar) paaiškinimų Perkančioji organizacija gali prašyti bet kuriuo pirkimo procedūros metu siekdama užtikrinti tinkamą Pirkimo procedūros atlikimą.

4. [bookmark: _Hlk208521653][bookmark: _Toc225455823] KVALIFIKACIJOS REIKALAVIMAI 

4.1. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti Pirkimo specialiųjų sąlygų 4 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

5. [bookmark: _Toc225455824]REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI

5.1. Tiekėjams netaikomi reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi.

6. [bookmark: _Toc225455825]SPECIALIEJI REIKALAVIMAI PASIŪLYMŲ RENGIMUI IR PATEIKIMUI

[bookmark: _Hlk209018762]6.1. CVP IS pasiūlymo lango eilutėje „Prisegti dokumentus“ pateikiamas Tiekėjo pasirašytas pasiūlymas, parengtas pagal Pirkimo specialiųjų sąlygų 5 priede pateiktą pasiūlymo formą ir pasiūlymo formoje nurodyti ir kiti, Tiekėjo nuomone, būtini dokumentai (jų kopijos).
6.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu Tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
6.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
6.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
6.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.
6.7. Pirkimo procedūrų terminai nustatyti Pirkimo specialiųjų sąlygų 7 priede „Terminai“.

7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu Tiekėjas pakeičia ar atšaukia savo pasiūlymą ar Pirkimo laimėtojas atsisako sudaryti sutartį, atlyginimo.

[bookmark: _Toc15392775][bookmark: _Toc225455827]8. PASIŪLYMŲ VERTINIMAS

8.1. Perkančioji organizacija ekonomiškai naudingiausią pasiūlymą išrenka pagal mažiausios kainos kriterijų. Pasiūlymų vertinimo metu lyginama bendra pasiūlymo kaina, kuri apskaičiuojama sudedant statinio projekto ekspertizės kainą ir konsultavimo paslaugų kainą, apskaičiuotą tiekėjo pasiūlytą vienos konsultavimo valandos įkainį padauginus iš techninėje specifikacijoje nurodyto konsultavimo paslaugų valandų skaičiaus.

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc225455828]9. SUTARTIES SUDARYMAS

9.1. Ši Pirkimo procedūra atliekama siekiant sudaryti sutartį su Tiekėju, kurio pasiūlymas, vadovaujantis Pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Pirkimo specialiųjų sąlygų 6 priede.






Pirkimo organizatorius                                                                                               Erika Morkūnienė

